EkBass/fiwiki-20250220-pages-articles huggingface dataset:
Joensuun Hoiva- ja palveluyhdistys

Joensuun Hoiva- ja palveluyhdistys ry on vanhustenasuntoja Joensuussa ylläpitävä yhdistys, jonka jäseninä on yksityishenkilöitä sekä yhteisöjä, kuten Joensuun kaupunki ja puolueiden kunnallisjärjestöjä. Yhdistyksen palvelutoimintaa hoitaa Joen Hoiva Oy, ja sen markkinointinimi on JoenKoti. Yhdistys täytti 70 vuotta vuonna 2022. ==Alkuvuodet== Joensuuhun perustettiin 17.4.1952 Joensuun Vanhainkotiyhdistys ry, jonka tavoitteena oli kohentaa kaupungin vanhusten asumisoloja. Perustajina oli kaupunkilaisia sekä Joensuun virkamiehiä ja luottamushenkilöitä. Vanhainkotitoiminta alkoi vuonna 1952 Sairaalakatu 8:ssa, johon valmistuneessa kaupungin virkailijoiden talosta yhdistys sai useita huoneita vuokrattavaksi. Sairaala- ja Kauppakadun kulmassa sijaitseva talo sai nimen Kyyhky sijaintikorttelinsa mukaan. Nykyisin talo on Joensuun Ellin opiskelijatalo. Vuonna 1963 yhdistys otti hoitaakseen kaupungin rakentamat uudet vanhustentalot Nepenmäellä. Yhdistys järjesti myös vapaa- ajantoimintaa Joensuun vanhuksille. ==Omat vanhustentalot== Ensimmäinen oma vanhainkoti valmistui Linnunlahdelle 1967. Sitä sanottiin maan nykyaikaisimmaksi; uutta oli, että kaikilla asukkailla oli omat huoneet, jotka he saivat sisustaa omilla huonekaluilla. Asukaspaikkoja oli 55. Kyyhkyn ja Nepemäen talot siirtyivät kaupungille vuonna 1975 ja Linnunlahden vanhainkoti vuonna 1981. Yhdistyksen uudet vuokratalot valmistuivat Rantakylän Ruoritielle kahdessa vaiheessa vuosina 1976 ja 1977. Kaupungin keskustaan Sepänkadulle nousi vuokratalo ja palvelukeskus vuonna 1984 ja Noljakan Vakkakujalle rivitaloja 1985. Avohuollosta tuli yhdistykselle uusi toimintamuoto. Vuokratalo Sepänhelmi valmistui Sepänkadulle 2021. Osa Ruoritien talosta purettiin, ja sen tilalle valmistui 2024 Ruoritien Helmi, nykyaikainen tehostetun palveluasumisen yksikkö, jossa on 101 asuntoa. Rakennus on suunniteltu niin, että se voidaan muuttaa tarvittaessa senioritaloksi. ==Viitteet== ==Nimenvaihdos ja yhtiön myynti== Vanhainkotiyhdistys muutti nimensä Joensuun Hoiva- ja palveluyhdistykseksi vuonna 1997. Palvelutoimintaa varten perustettiin Joen Hoiva Oy 2013. Yhtiö myytiin Attendolle vuonna 2018, jolloin yhdistykselle jäi kiinteistöjen omistus ja vuokraus Vuonna 2022 yhdistyksellä on 220 asuntoa. Yhdistyksen yhteisöjäseniä ovat 2020-luvulla Joensuun kaupunki, Joensuun työväenyhdistys, Keskustan ja Kokoomuksen Joensuun kunnallisjärjestöt sekä Rantakylän Eläkkeensaajat. ==Lähteet== *Siippainen Matti: Huoletonta asumista. Joensuun Vanhainkotiyhdistys ry 1952–1997 ja Joensuun Hoiva- ja palveluyhdistys ry 1997–2022. Joensuu 2022. Luokka:Joensuu Luokka:Suomalaiset sosiaali- ja terveysjärjestöt Luokka:Vanhustenhuolto
Sompasaarenlaituri

Sompasaarenlaituri on rantakatu Helsingin Sörnäisissä, Sompasaaren osa- alueella. Se sijaitsee Hanasaaren ja Sompasaaren välisen altaan kaakkoisreunalla. Sompasaarenlaituri rakennettiin 2010-luvun jälkipuoliskolla entisen Sörnäisten sataman alueelle. Sompasaarenlaiturilla on 2020-luvun vaihteessa valmistuneita tiiliverhoiltuja asuinkerrostaloja, joiden katutasossa on liiketilaa. Suuri osa rakennuksista on valmistunut Hitas- järjestelmän ehdoilla. Sompasaarenlaiturin erotaa altaasta kivinen rantamuuri. Kadulla on kaksisuuntainen ajorata, jalkakäytävä molemmin puolin ja kaksisuuntainen pyörätie rannan puolella. Rannan puoleinen jalkakäytävä on päällystetty luonnonkivilaatoin, ja pyörätien erottaa autotiestä noppakivillä päällystetty kaistale, johon on istutettu katupuita. Kadun kokonaisleveys on noin 24 metriä. == Rakennukset == * As.oy Helsingin Sompasaarenlaituri (Sompasaarenlaituri 2–4), arkkitehtitoimisto Lahdelma & Mahlamäki, rakennuttaja Helsingin kaupungin asuntotuotantotoimisto, v. 2019 * As.oy Helsingin Albatrossi (Sompasaarenlaituri 8), arkkitehdit Hannunkari & Mäkipaja, rakennuttaja Saraco, v. 2021 * As.oy Länsiviitta (Sompasaarenlaituri 10), arkkitehtitoimisto Konkret, rakennuttaja Asuntosäätiö, v. 2020 * As.oy Helsingin Sumppari (Kaljaasi Fortunan katu 1), arkkitehtitoimisto Tiuri & Lommi, rakennuttaja Peab, v. 2021 * As.oy Sompasaaren Priki (Sompasaarenlaituri 16), arkkitehtitoimisto Tiuri & Lommi, rakennuttaja Sato, v. 2021 == Lähteet == Luokka:Helsingin kadut Luokka:Sörnäinen
Renault’n Flinsin tehdas

Renault’n Flinsin tehdas on autonvalmistaja Renault’n vuonna 1952 perustama autotehdas. Se sijaitsee Yvelinesin departementissa, Seinen rannalla, noin 45 km alavirtaan Pariisista Flins-sur-Seinen ja Aubergenvillen kuntien alueella. Tehdas tunnetaan myös nimellä Pierre Lefaucheux'n tehdas. Ensimmäinen tehtaalla valmistettu automalli oli Renault Frégate. Tehdas on valmistanut yhteensä yli 18 miljoonaa autoa, ja sen tuotantolinjoilta on valmistunut 20 erilaista mallia. Tehtaan tuotantoennätys tehtiin vuonna 1979 jolloin valmistui 412 000 ajoneuvoa. 1970-luvulla oli työntekijöitä korkeimmillaan noin 22 000. Vuonna 2016 työtekijöitä oli enää 2 300. Renault’n toimitusjohtaja Luca de Meo ilmoitti 25. marraskuuta 2020 uusien ajoneuvojen tuotannon lopettamisesta tehtaalla vuonna 2024. Tämän jälkeen tehtaasta tulee Euroopan ensimmäinen kierrätykseen erikoistunut tehdas. == Tehtaalla valmistettuja malleja == *Renault Juvaquatre, 59 000 kappaletta vuosina 1952 - 1956 *Renault Frégate, 126 000 kappaletta vuosina 1952 - 1956 *Renault 4CV, 60 000 kappaletta vuosina 1952 - 1956 *Renault Dauphine, 1 390 000 kappaletta vuosina 1955 - 1965 *Renault 4, 546 000 kappaletta vuosina 1961 - 1972 *Renault 8, 842 000 kappaletta vuosina 1962 - 1971 *Renault 16, 339 000 kappaletta vuosina 1964 - 1973 *Renault 10, 412 000 kappaletta vuosina 1965 - 1971 *Renault 12, 1 415 000 kappaletta vuosina 1969 - 1978 *Renault 5, 3 051 000 kappaletta vuosina 1971 - 1984 *Renault 18, 601 000 kappaletta vuosina 1977 - 1986 *Renault Supercinq, 1 816 000 kappaletta vuosina 1984 - 1990 *Renault Clio I, 1 800 000 kappaletta vuosina 1989 - 1997 *Renault Twingo I, 2 075 000 kappaletta vuosina 1991 - 2007 *Renault Clio II, 1 475 000 kappaletta vuosina 1997 - 2009. *Renault Clio III, 1 306 000 kappaletta vuosina 2005 - 2014. *Renault Zoé, 179 149 kappaletta vuosina 2012 - 2019. *Renault Clio IV, 649 499 kappaletta vuosina 2012 - 2019. *Nissan Micra, vuosina 2016 - 2022. *Nouvelle Zoé, vuodesta 2019 - ==Lähteet== ==Aiheesta muualla== Luokka:Autotehtaat Luokka:Renault
Massachusetts Bayn siirtokunta

Massachusetts Bayn siirtokunta () oli Pohjois-Amerikan itärannikolla vuosina 1629–1691 sijainnut englantilainen siirtokunta. Kuningas Kaarle I antoi 4. maaliskuuta 1629 Massachusetts Bay Company -yhtiölle peruskirjan, jossa sille annettiin yksinoikeudella lupa kolonisoida ja käydä kauppaa Charlesjoen ja Merrimackjoen välisellä alueella. Siirtokunnan laajamittainen asuttaminen alkoi kuvernööriksi valitun John Winthropin johdolla seuraavana vuonna. Alueen ensimmäiset siirtolaiset olivat Englannista uskonnollista vainoa paenneita puritaaneja. Puritaanit päättivät jo varhain siirtää Massachusetts Bay Companyn johtoelimet Englannista Amerikkaan, jolloin ne käytännössä muuttuivat osakeyhtiön hallinnosta siirtokunnan omaksi lakiasäätäväksi hallitukseksi, joka saattoi toimia varsin vapaasti ilman kruunun valvontaa. Siirtokuntaan perustettiin heidän johdollaan teokratian kaltainen hallinto, jossa virallisesta uskontulkinnasta poikkeavat näkemykset pyrittiin tukahduttamaan ja poliittiset oikeudet rajattiin ainoastaan kongregationaalisen kirkon jäsenten piiriin. Monet toisinajattelijat pakenivat 1630-luvulla perustettuun läheiseen Rhode Islandin siirtokuntaan, jossa uskonnonvapaus taattiin alusta lähtien kaikille, mukaan lukien kveekareille ja juutalaisille. Englannin keskushallinto mitätöi siirtokunnan alkuperäisen peruskirjan lokakuussa 1684, kun emämaassa katsottiin, että siirtokunta toimi liian riippumattomasti.Hart, s. 96–97. Massachusettsista tuli tällöin kruununsiirtomaa, jonka kuvernöörin nimitti suoraan monarkki. Kahta vuotta myöhemmin Massachusetts Baystä tehtiin osa lyhytikäistä Uuden-Englannin dominiota. Lokakuun 7. päivänä 1691 annettu uusi peruskirja kavensi aiempaa itsehallintoa huomattavasti ja yhdisti alueet Plymouthin kanssa uuteen Massachusetts Bayn provinssiin. Uusi provinssi itsenäistyi osana Yhdysvaltoja vuosina 1775–1783 käydyssä vapaussodassa nykyisenä Massachusettsin osavaltiona. == Huomiot == == Lähteet == * * === Viitteet === Luokka:Englannin entiset siirtomaat Luokka:Massachusettsin historia Luokka:Entiset siirtomaat Pohjois-Amerikassa
Coney Islandin uneksijat

Coney Islandin uneksijat (The Goodbye People) on Herb Gardnerin oman Broadway- näytelmänsä pohjalta käsikirjoittama ja ohjaama yhdysvaltalainen draamakomediaelokuva vuodelta 1984. Se kertoo kahdesta ikääntyvästä miehestä, jotka päättävät vielä kerran elämässään repäistä perustamalla ravintolan New Yorkin Coney Islandin hiekkarannalle, mutta hanke jää puheen tasolle. Heitä esittävät Judd Hirsch ja Martin Balsam ja naispääosaa, toisen heistä tytärtä, näyttelee Pamela Reed. Video-oppaassa vuodelta 1994 Sam Inkinen luonnehti elokuvaa hellyttäväksi mutta paikallaan polkevaksi Broadway-komediaksi ja antoi sille kaksi tähteä viidestä, joka vastaa sanallista arviota ”keskinkertainen”.”Coney Islandin uneksijat”. Video-opas 95, WSOY 1994. ==Lähteet== Luokka:Vuoden 1984 yhdysvaltalaiset elokuvat Luokka:Näytelmiin perustuvat elokuvat
Safiya Henderson-Holmes

Sharon "Safiya" E. Henderson-Holmes (30. joulukuuta 1950 Bronx – 2001) oli yhdysvaltalainen runoilija.Herb Boyd, A soulful poet of Harlem: Safiya Henderson-Holmes Amsterdam News 10.12.2015, viitattu 27.2.2024 Henderson- Holmes sai kandidaatin arvon New Yorkin yliopistossa ja maisterin arvon City College of New Yorkista. Hän sai vuonna 1990 William Carlos Williams -palkinnon esikoiskokoelmastaan Madness and a Bit of Hope. Henderson-Holmesin toinen kokoelma Daily Bread ilmestyi vuonna 1994. Hänen kirjoituksiaan julkaistiin myös useissa antologioissa.Safiya Henderson-Holmes MacDowell, viitattu 27.2.2024 Kirjoittamisen ohella Henderson-Holmes työskenteli fysioterapeuttina Harlemin sairaalassa. Hän oli aktiivinen toimija muun muassa aloitteissa apartheidia vastaan ja yhdysvaltalais-neuvostoliittolaisen ystävyyden puolesta. Henderson-Holmes sai vuonna 1999 New York Foundation for the Artsin, mutta hänellä todettiin samoihin aikoihin syöpä. Hän käsitteli sairauden teemaa myös runoissaan. Henderson-Holmes opetti lukuisissa oppilaitoksissa ja oli vuodesta 1990 kuolemaansa apulaisprofessorina Syracusen yliopistossa. Hän oli naimisissa elokuvatuottaja Preston Holmesin kanssa. Pariskunnalle syntyi tytär Naimah. == Lähteet == Luokka:Yhdysvaltalaiset runoilijat Luokka:Vuonna 1950 syntyneet Luokka:Vuonna 2001 kuolleet
Gudetama

Gudetama on japanilaisen Sanrion vuonna 2013 julkistama hahmo. Se on antropomorfinen ja luonteeltaan apaattinen kananmunankeltuainen. Hahmo syntyi erään Sanrion järjestämän ruoka-aiheisten hahmojen suunnittelukilpailun yhteydessä, ja vaikka se ei voittanutkaan kilpailua, siitä tuli yksi fanien suosikeista. Gudetama on ollut Japanissa suosittu heti ilmestymisestään asti, ja vuosien 2013–2015 välillä se oli esiintynyt Japanissa jo 1700 erilaisessa tuotteessa. Gudetama on lasten sijaan ollut suosittu hahmo heitä vanhempien kuluttajien keskuudessa. Suosiota on selitetty hahmon samaistuttavuudella. Kilpailevan yrityksen suureen suosioon noussut laiska Rilakkuma-hahmo saattoi vaikuttaa Gudetaman syntyyn. Rilakkumasta eroten Gudetama ei kuitenkaan suhtaudu laiskotteluun positiivisesti, vaan apatia on sen tapa käsitellä ympärillä olevan maailman sietämättömyyttä. Perinteisesti japanilaiset maskottihahmot ovat keskittyneet olemaan suloisia ja positiivisia. Sanrion hahmoista kielteisiä tunteita kuvaa Gudetaman lisäksi Aggretsuko. Vuonna 2022 julkaistiin Netflix-sarja Gudetama: An Eggcellent Adventure, jonka pääosassa on Gudetama. == Lähteet == Luokka:Sanrion hahmot
Torsten Ralf

Torsten Ivar Ralf (2. tammikuuta 1901 Malmö – 27. huhtikuuta 1954 Tukholma) oli ruotsalainen oopperalaulaja (tenori).Torsten Ralf History of the Tenor, viitattu 27.2.2024 Torsten Ralf Historical Tenors, viitattu 27.2.2024 Ralf oli Oscar Ralfin ja Einar Ralfin nuorempi veli. Hän opiskeli Tukholman kuninkaallisessa musiikkikorkeakoulussa Hjaldis Ingebjartin ja John Forsellin johdolla. Hän täydensi opintojaan Berliinissä opettajanaan Hertha Dehmlow. Ralf teki debyyttinsä Stettinissä vuonna 1930 Cavaradossin roolissa Giacomo Puccinin Toscassa. Tämän jälkeen hän lauloi Chemnitzin ja Frankfurt am Mainin oopperataloissa. Vuosina 1935–1943 Ralf oli Dresdenin Semperoperin laulaja. Hän lauloi siellä muun muassa Richard Straussin Daphnen kantaesityksessä (1938) vastassaan Margarete Teschemacher.Torsten Ralf Forgotten Opera Singers 5.7.2016, viitattu 27.2.2024 Ralf esiintyi ensimmäisen kerran Tukholman kuninkaallisessa oopperassa vasta maaliskuussa 1941. Metropolitan-oopperassa hän debytoi Lohengrinina vuonna 1945. Lisäksi hän teki esiintymisiä muun muassa Covent Gardenissa, Münchenissä, Wienissä ja Teatro Colónissa. Ralfille myönnettiin Litteris et Artibus -mitali vuonna 1945. Hän sai hovsångaren arvonimen vuonna 1952. Ralf sairasti vuonna 1947 todettua leukemiaa ja kuoli Tukholmassa vuonna 1954. == Lähteet == Luokka:Ruotsalaiset oopperalaulajat Luokka:Tenorit Luokka:Vuonna 1901 syntyneet Luokka:Vuonna 1954 kuolleet
Eurymedonin taistelu

Eurymedonin taistelu voi viitata seuraaviin taisteluihin Eurymedon-joen varrella Vähässä-Aasiassa: * Eurymedonin taistelu, taistelu Deloksen meriliiton ja Persian välillä vuonna 466 eaa. * Eurymedonin taistelu, taistelu Rhodoksen ja seleukidien välillä vuonna 190 eaa.
Boiotian sota

Boiotian sota voi viitata seuraaviin sotiin: * Boiotian sota, Theban ja Ateenan sota Spartaa vastaan vuonna 395 eaa.; sotaan kuului Haliartoksen taistelu * Boiotian sota, Theban ja Spartan liittokuntien välinen sota vuosina 378–371 eaa.; tunnetumpi samannimisistä sodista
Jacqueline Dark

Jacqueline Dark (1968 Ballarat – 3. lokakuuta 2023 Sydney) oli australialainen oopperalaulaja, joka oli äänialaltaan mezzosopraano.Janine Marshman, Australian mezzo-soprano Jacqueline Dark has died aged 55 ABC 4.10.2023, viitattu 27.2.2024 Jacqueline Dark Opera Australia, viitattu 27.2.2024 Hän tulkitsi myös konserttiohjelmistoa ja teki esiintymisiä musikaaleissa sekä kabareessa. Dark sai fysiikan kandidaatin arvon ja työskenteli kymmenen vuoden ajan matematiikan sekä fysiikan opettajana.Jacqueline Dark, beloved Australian opera singer, dead at 55 NZ Herald 5.10.2023, viitattu 27.2.2024 Oopperalaulajaksi hän kouluttautui Victorian College of the Artsissa. Dark esiintyi muun muassa Opera Australiassa, Victorian Operassa, Pinchgut Operassa, Wienin valtionoopperassaFrancisco Salazar, Obituary: Mezzo-Soprano Jacqueline Dark Dies at 55 OperaWire, viitattu 27.2.2024 ja Hongkongin oopperassa. Hän teki esiintymisiä myös johtavien australialaisten orkesterien ja kuorojen kanssa. Darkin ohjelmistoon kuului rooleja muun muassa Wolfgang Amadeus Mozartin, Giacomo Puccinin, Richard Wagnerin ja Richard Straussin oopperoissa. Hän oli myös mukana kantaesittämässä uusia teoksia Moya Hendersonilta ja Richard Millsiltä. Hän osallistui Australian-kiertueeseen Sound of Music -musikaalin tuotannossa. Dark sai lisää tunnettavuutta esiintymisillään ohjelmassa Tanssi jos osaat ja vierailevana panelistina ohjelmassa Spicks and Specks. Hän sai Green Room -palkinnot 2004 esiintymisestään Opera Australian tuotannossa oopperasta Tuhkimo ja 2011 esiintymisestään saman yhtiön tuotannossa Don Giovannista. Darkille myönnettiin myös vuoden 2013 Helpmann-palkinto parhaasta naisesiintyjästä oopperan sivuosassa. Palkinto annettiin esiintymisestä Opera Australian tuotannossa Salomesta. Dark sai poikalapsen tenori Kanen Breenin kanssa. Hän kuoli 55-vuotiaana sairaalassa kärsittyään harvinaisesta syöpätaudista, johon hän oli saanut leikkaushoitoa ja kemoterapiaa. == Lähteet == Luokka:Australialaiset oopperalaulajat Luokka:Mezzosopraanot Luokka:Vuonna 1968 syntyneet Luokka:Vuonna 2023 kuolleet
Alan Richardson

Alan Richardson (1905-1975) oli brittiläinen anglikaaninen teologi ja Yorkin tuomiorovasti. Alan Richardson syntyi Wiganissa Lancashiressa vuonna 1905 ja opiskeli Liverpoolin yliopistossa, jossa hän valmistui pääaineena filosofia vuonna 1927. Hän opiskeli Exeter Collegessa Oxfordin yliopistossa teologian tohtoriksi ennen kuin muutti kirkkoherraksi Camboon Northumberlandiin. Hän oli Durhamin katedraalin kaniikki vuosina 1938–1953. Hänen akateeminen uransa Nottinghamin yliopistossa alkoi vuonna 1953, jolloin hänestä tuli professori ja kristillisen teologian laitoksen johtaja, jossa hän toimi vuoteen 1964 asti. Vuodesta 1962 vuoteen 1964 hän oli myös humanistisen tiedekunnan dekaani. Hän jätti yliopiston siirtyäkseen Yorkin tuomiorovastin virkaan, jota hän toimi kuolemaansa asti vuonna 1975. Richardson oli aktiivinen monien järjestöjen työssä. Hän oli erityisen kiinnostunut teologian popularisoimisesta maallikkoja varten, ja hän piti aktiivisesti julkisia luentoja ja esiintyi mediassa. Hän näytteli merkittävää roolia Student Christian Movementissa ja Kirkkojen maailmanneuvostossa ja matkusti laajasti vieraillessaan kirkoissa ja pitäen luentoja kaikilla mantereilla. Hänestä tehtiin Brittiläisen imperiumin ritari. Hän kuoli vuonna 1975. Richardson julkaisi laajasti, tuottaen 24 kirjaa, kirjoittaen lukuisia artikkeleita ja arvosteluja teologisiin aikakauslehtiin ja toimittaen useita teoksia. Hänen julkaisujensa aiheet käsittivät Raamatun eksegeesin, Uuden testamentin, kirkon historian, sekä tieteen ja kristillisen apologetiikan kohtaamisalueen.Papers of Rev. Dr Alan Richardson (1905-1975), theologian, 1935-1975 ==Suomennetut teokset== *Christian Apologetics (1947), suom. "Uskon pääpuolustuslinjalla. Kristillinen apologetiikka" (1966) ja "Usko ja ajattelu. Kristillinen apologetiikka" (1980), Suomen Lähetysseura *Raamattu tieteen aikakaudella. Herättäjä-yhdistys 1966, Avain-sarja 12 *Raamattua tutkimaan. Kirjaneliö 1980 ==Lähteet== ==Aiheesta muualla== *Alan Richardson’s Biblical Theology, ‘Faith Principle’ and Attempts to Protect Public Faith Journal of Anglican Studies , Volume 21 , Issue 2 , November 2023 *Root, Terry: Alan Richardson: Reappraising the life and work of a twentieth-century Christian theologian, cleric and educator PhD thesis, University of Nottingham, 2020 Luokka:Brittiläiset teologit Luokka:Brittiläiset papit Luokka:Kristilliset apologistit Luokka:Brittiläisen imperiumin ritarikunta Luokka:Vuonna 1905 syntyneet Luokka:Vuonna 1975 kuolleet
Korvatunturin koulu

Korvatunturin koulu on Savukosken ainoa peruskoulu, johon kuuluu myös esikoulu. Koulussa on noin 70 oppilasta. Koululla toimii yhdysluokat 1–2, 3–4, 5–6 sekä 7–9. Rehtorina toimii Joonas Rentola. Korvatunturin koulu aloitti vuonna 2021 uudessa koulurakennuksessa, johon kuuluu koulun lisäksi myös Savukosken lukio. Alueella on myös päiväkoti, kirjasto ja liikuntahalli. == Lähteet == Luokka:Suomen peruskoulut Luokka:Savukoski
Alavuden keskustaajama

Alavuden keskustaajama on Alavudella sijaitseva taajama. Keskustaajaman väkiluku oli vuoden 2022 lopussa 4 006\. Taajaman pinta-ala oli 12,67 neliökilometriä, joten väestötiheys oli 316,2 asukasta neliökilometrillä. Keskustaajamassa sijaitsee Alavudenjärvi eli Kirkkojärvi. == Etäisyyksiä == * Tuuriin: 6 km * Töysään: 14 km * Ähtäriin: 29 km * Kuortaneelle: 27 km * Seinäjoelle: 52 km * Vaasaan: 116 km * Jyväskylään: 142 km * Tampereelle: 160 km. == Lähteet == Luokka:Alavus Luokka:Suomen kuntakeskukset Luokka:Etelä- Pohjanmaan maakunnan taajamat
Jussi Kautto

Jussi Kautto (s. 1942) on suomalainen arkkitehti. Kaupunkisuunnitteluun erikoistunut Kautto työskenteli pitkään Helsingin kaupungin kehittämispäällikkönä. == Teoksia == * * * == Lähteet == Luokka:Suomalaiset arkkitehdit Luokka:Vuonna 1942 syntyneet Luokka:Elävät henkilöt
Juho Kautto

Juho Kautto -nimisiä henkilöitä ovat: *Juho Kautto (1865–1942), SDP:n kansanedustaja *Juho Kautto (s. 1971), Vasemmistoliiton kansanedustaja
Belmin Sinanbegovic

Belmin Sinanbegovic (; s. 12. elokuuta 2004) on suomalais-bosnialainen jääkiekkoilija. Hän edustaa bosnialaista Blue Bulls Sarajevo -joukkuetta. Hän on aiemmin pelannut juniorikiekkoa Suomessa TPS:ssä ja Naantalin VG-62:ssa. Vuonna 2024 hän edusti Bosniaa ja Hertsegovinaa sekä alle 20-vuotiaiden divisioona 3B:n MM-turnauksessa että miesten divisioona 3B:n MM-turnauksessa. ==Lähteet== Luokka:Suomalaiset jääkiekkoilijat Luokka:Bosniahertsegovinalaiset jääkiekkoilijat Luokka:Vuonna 2004 syntyneet Luokka:Elävät henkilöt
Paavo Moilanen

Paavo Antero Moilanen (s. 30. maaliskuuta 1951 Suomussalmi) on suomalainen eläköitynyt kaupan alan yritys- ja järjestöjohtaja, joka on saanut kauppaneuvoksen arvonimen. Viitattu 28.2.2024. Paavo Moilanen syntyi Heimo Eemeli Moilasen ja Lempi Mirjam Tolosen perheeseen. Hän avioitui 1974 hammaslääkäri Maija Lempi Taipaluksen kanssa. Moilanen tuli ylioppilaaksi Suomussalmen yhteiskoulusta 1971 ja valmistui ylioppilasmerkonomiksi Kajaanin kauppaoppilaitoksesta 1974. Hän oli Keskon Kajaanin konttorin talousosaston konttoriesimies 1974–1977, elintarvikeosaston myyntipäällikkö 1977–1981, rautaosaston päällikkö 1981–1985 ja Kajaanin aluekeskon johtaja 1986–1989. Jyväskylän aluekeskon johtaja Moilanen oli 1989–1991, Vaasan läänin aluekeskon johtaja Seinäjoella 1991–1995, Lähikauppakeskon ketjujohtaja pääkonttorissa Helsingissä 1995–1996, erikoistavararyhmän johtaja 1996–1997 ja rauta- maatalousryhmän johtaja Vantaalla 1998–2000. K-kauppiasliiton toimitusjohtaja Helsingissä Moilanen oli 2000–2005 ja Keskon viestintäjohtaja ja konsernijohtoryhmän jäsen 2005–2011. Hänellä on ollut myös liike-elämän ja muita luottamus- ja asiantuntijatehtäviä. Kauppaneuvoksen arvonimen Moilanen sai 2010. (ei-vapaa) == Lähteet == Luokka:Suomalaiset yritysjohtajat Luokka:Suomalaiset järjestöjohtajat Luokka:Kauppaneuvokset Luokka:Vuonna 1951 syntyneet Luokka:Elävät henkilöt
Nordvågen

Nordvågen on taajama Nordkappin kunnassa Finnmarkin läänissä Norjassa. Taajaman pinta-ala on 0,2 neliökilometriä ja asukasluku 392 vuonna 2023. ==Lähteet== Luokka:Nordkapp Luokka:Norjan taajamat
Honningsvågin lentoasema

Honningsvågin lentoasema () on Honningsvågissa pohjoisessa Norjassa sijaitseva lentoasema. Se avattiin vuonna 1977. ==Onnettomuudet== Sotilaskäytössä ollut Twin Otter -kone putosi voimakkaan tuulen vaikutuksesta maahan 29. lokakuuta 1990 ollessaan laskeutumassa kentälle, ja viidestätoista koneessa olleesta kolme kuoli. ==Lähteet== ==Aiheesta muualla== Luokka:Nordkapp Luokka:Finnmarkin läänin lentoasemat
Cristina Comencini

Cristina Comencini (s. 1956) on italialainen kirjailija, elokuvaohjaaja ja käsikirjoittaja. Comencinin elokuva La bestia del cuore (engl. Don't Tell, 2005) oli ehdolla parhaan vieraskielisen elokuvan Oscarin ja Venetsian elokuvajuhlien Kultaisen leijonan saajaksi. Myös vuoden 2011 ohjaustyö Quando la notte (engl. When the Night) oli ehdolla Venetsian elokuvafestivaalin pääpalkintoon. Hän on vanhin elokuvaohjaaja Luigi Comencinin neljästä tyttärestä, jotka kaikki toimivat isänsä tavoin elokuva-alalla. ==Romaaneja== *Il cappotto del turco, romaani. Milano : Feltrinelli, 1997. *Matrioška, romaani. Milano : Feltrinelli, 2002. *Quando la notte, romaani. Milano : Feltrinelli, 2009. ==Elokuvia== *Va' dove ti porta il cuore, elokuvaohjaus, käsikirjoitus yhdessä Roberta Mazzonin kanssa Susanna Tamaron romaanista Kulje sydämesi tietä, 1996. *Il Più bel giorno della mia vita, elokuvaohjaus, 2002. *La bestia del cuore, elokuvaohjaus, 2005. *Quando la notte, elokuvaohjaus omasta romaanista, 2011. *Latin Lover, elokuvaohjaus, käsikirjoitus yhdessä Giulia Calendan kanssa, 2015. *Isältä tyttärelle (Di padre in figlia), televisiosarja, luoja, 2017. *Sex Story, sekä ohjaus että käsikirjoitus yhdessä Roberto Moronin kanssa, 2018. *Tornare, elokuvaohjaus, käsikirjoitus yhdessä Giulia Calendan kanssa, 2019. ==Lähteet== Luokka:Italialaiset kirjailijat Luokka:Italialaiset elokuvaohjaajat Luokka:Vuonna 1956 syntyneet Luokka:Elävät henkilöt Luokka:Italialaiset elokuvakäsikirjoittajat
Knut Erik Jensen

Knut Erik Jensen (s. 8. lokakuuta 1940 Honningsvåg) on norjalainen elokuva- ja dokumenttiohjaaja. Hänen esikoisohjauksensa Farvel da gamle Kjelvikfjell ilmestyi vuonna 1974, ja Jensen on sittemmin tehnyt lukuisia muitakin Pohjois- Norjaa kuvaavia dokumenttielokuvia. Vuonna 1993 ilmestyi hänen ensimmäinen fiktioelokuvansa Stella Polaris, jossa ei ollut lainkaan vuorosanoja. ==Lähteet== ==Aiheesta muualla== Luokka:Norjalaiset elokuvaohjaajat Luokka:Dokumenttiohjaajat Luokka:Vuonna 1940 syntyneet Luokka:Elävät henkilöt
Honningsvågin kirkko

Honningsvågin kirkko () on Nordkappin kunnassa Finnmarkin läänissä Norjassa sijaitseva puinen pitkäkirkko vuodelta 1885. Se on yksi harvoista Finnmarkin kirkoista, jotka säästyivät tuholta toisessa maailmansodassa, sillä pappi Ola Røkke seurakuntineen onnistui ylipuhumaan saksalaiset säästämään sen. ==Lähteet== ==Aiheesta muualla== Luokka:Norjan puukirkot Luokka:Nordkapp
Günther Schüssler

Johan Heinrich Günther Schüssler (1835 Thüringen, Saksan liitto – 1898 Kongsvinger, Norja) oli saksalaissyntyinen Norjassa työskennellyt rakennusmestari ja arkkitehti. Hän suunnitteli muun muassa kirkkoja ja rautatieasemia. ==Töitä== Sandkrk.jpg|Sandin kirkko (1891) ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1835 syntyneet Luokka:Vuonna 1898 kuolleet
Tulegatan

pienoiskuva|250px|Katua eteläänpäin vuonna 2011. Taustalla Pyhän Johanneksen kirkko. Tulegatan on Tukholman Vasastadenissa sijaitseva katu, joka ulottuu Tegnérgatanilta Frejgatanille Vanadislundenin luona. Se on saanut nimensä Thulesta, joka oli antiikin ajalla pohjoisin tunnettu maailmankolkka. ==Kuvia== Tulestationen 2008.jpg|Tulegatan 7–13: Entinen Tukholman sähkölaitos (Ferdinand Boberg, 1906).Anderson & Bedoire, 355 LM Ericsons fabrik Stockholm 1896.jpg|Tulegatan 15–19: L. M. Ericssonin tehdas vanhassa postikortissa (Johan Laurentz, 1900; laajennus Nils Cronholm, 1915).Anderson & Bedoire, 737 Apoteket Mården.JPG|Entinen Apoteket Mården Tulegatanin ja Surbrunnsgatanin kulmassa. Stockholm. Tulegatan 37.jpg|Tulegatan vuonna 1960. ==Lähteet== * Anderson, Henrik O. & Bedoire, Fredric. Stockholms byggnader. Bokförlaget Prisma, 1991. ISBN 91-518-1841-8. ==Aiheesta muualla== Luokka:Tukholman kadut Luokka:Vasastaden
Avi Heikkinen

Avi Heikkinen (s. 1984) on suomalainen sarjakuvantekijä. Hänen tieteislajityypin esikoissarjakuvakirjansa Valotusaika (2019) kuvaa lähitulevaisuutta valokuvakerronnalla.Sarjakuva. Parnasso 5/2019, s. 15 Heikkinen ei ole ”lentävät autot” -scifin ystävä, vaan hän pitää stephenkingmäisestä lähestymistavasta, jossa maailma on tavallinen, mutta siihen kuuluu outoja aineksia. Valokuvan hän otti käyttöön, koska ei pidä piirtämisestä: ”piirtäminen on – – nihkein vaihe sarjakuvanteossa. Osaan kyllä piirtää, mutten kauheasti nauti siitä”. Valotusajan jokainen ruutu on ensin valokuvattu ja käsitelty sitten digitekniikalla piirrosmaiseksi. Hän käytti tätä tekniikkaa ensimmäisenä Suomessa ja arvelee itse, että ehkä koko maailmassa. Tarinan tapahtumapaikka on Jyväskylä.Niklas Pelkonen, Sarjakuvataiteilija, joka ei pidä piirtämisestä, Jylkkari 23.4.2019. Viitattu 28.2.2024 Valotusaika oli ilmestymisvuonnaan tapaus ja sai huomiota ulkomaillakin. Se julkaistaan ranskankielisenä käännöksenä.Matti Komulainen, Kauhea ­vanhemmuus Suomen Kuvalehti 8.2.2024, viitattu 28.2.2024 Heikkisen yhdessä Aapo Kukon kanssa tekemä Ethän kuole ennen minua (2023) sisältää neljä sarjakuvanovellia, jotka tarkastelevat lapsenodotusaikaa miehen näkökulmasta. Visuaaliselta ilmeeltään se on minimalistinen. Teoksen kahdesta ensimmäisestä tarinasta on tehty lyhytelokuvat. ”Ero” on Pete Riskin elokuvana Uni ja ”Odotusaika”-elokuvan on ohjannut Juho Fossi) ==Teokset== * Valotusaika Pokuto 2019 ISBN 978-952-68644-9-5 * Ethän kuole ennen minua, Pokuto 2023 ISBN 978-952-69759-4-8 (Yhdessä Aapo Kukon kanssa) ==Lähteet== Luokka:Suomalaiset sarjakuvantekijät Luokka:Vuonna 1984 syntyneet Luokka:Elävät henkilöt
Real Familia (1729)

Real Familia oli Espanjan laivaston vuonna 1729 vesillelaskettu kaksikantinen 60-tykkinen Hércules-luokan linjalaiva. == Valmistus == Alus tilattiin Cádizissa La Carracan telakalta. Alus laskettiin vesille syyskuussa 1729 ja otettiin palvelukseen 3. helmikuuta 1731.Winfield et al 2023 s. 177 == Palvelus == Lokakuussa 1731 alus oli huollettavana Cádizissa. Joulukuussa se oli Blas de Lezon lippulaivana, missä tehtävässä se saattoi San Carloksen ja fregatti San Franciscon kanssa prinssi Carloksen Antibesista Livornoon. Lezon laivue lähti 3. tammikuuta 1732 Cádizista ja saapui tammikuussa Genovaan, jolloin laivueeseen kuuluivat Real Familian lisäksi Galicia, Santiago, San Carlos sekä fregatit Fama, Volante ja San Francisco. Lezon tehtävänä oli vaatia 2 miljoonaa pesoa Saint George Bankilta. Laivue saapui helmikuussa Livornoon, jonne jätettiin puoli miljoonaa pesoa. Alus saapui helmikuussa laivueen mukana Alicanteen, minne jätettiin loput 1,5 miljoonaa pesoa. Laivue saapui helmikuussa Cádiziin, mistä se kuljetti tarvikkeita ja joukkoja Oraniin. Laivueen tehtävänä oli myös torjua algerialaisten sotalaivojen aiheuttamaa uhkaa. Alus saapui 24. kesäkuuta 1733 laivueen mukana Málagaan ja Cádiziin 4. heinäkuuta. Vuonna 1734 alus kuljetti Clavijon laivueessa joukkoja Barcelonaan, mistä se lähti 29. marraskuuta Sisilian ja Napolin sotaretkille Clavijon 16 linjalaivan laivastossa. Alus laski 1734 La Speziassa joukkoja maihin. Alus saapui 4. heinäkuuta Italiasta Cádiziin, mistä se lähti 30. elokuuta Áfrican ja Europan kanssa Italiaan. Huhtikuussa 1735 alus oli Cádizissa, mistä se kuljetti elokuussa Guipúzcoan ja fregatti Galgan kanssa puoli miljoonaa pesoa Italiaan. Alus palasi 12. lokakuuta samojen alusten kanssa Cádiziin, missä se oli huollettavana vuonna 1736. Alus oli 1736-1738 Cádizissa reservissä. Vuonna 1739 alus palautettiin Cádizissa palvelukseen sodan vuoksi. Maaliskuussa 1740 alus lähti Cádizista Manuel López Pintadon laivueessa Ferroliin, mistä se jatkoi heinäkuussa Rodrigo de Torresin 11 linjalaivan laivastossa Cartagena de Indiasiin. Alus saapui helmikuussa 1741 laivaston mukana Havannaan Cartagena de Indiasista. Vuosina 1741-1744 alus otettiin palvelukseen jopa kolmetoista kertaa partio- ja saattuetehtäviin Havannan ja Veracruzin välillä. Alus lähti maaliskuussa 1745 Havannasta Reggion laivueessa Puerto Ricoon. Huhtikuusssa alus partioi Fuerten kanssa kaksi viikkoa Puerto Ricon rannikolla. Alus oli 1746 Havannassa huollossa. Alus osallistui taisteluun Britannian kuninkaallisen laivaston amiraalin Knowlesin laivastoa vastaan ensimmäisessä Havannan taistelussa 12. lokakuuta 1748. Alus lähti Havannasta Dragónin kanssa kuljettaen aarteita Cartagena de Indiasista 21. maaliskuuta 1749. Alus saapui kesäkuussa 1760 Espínolan laivastossa Cádiziin. Se romutettiin joulukuussa 1750 Puntalesissa. Puutavara käytettiin La Carracan uuden telakan rakenteisiin. == Lähteet == * === Viitteet === Luokka:Hércules-luokan linjalaivat
Läpimurtosäätiö

Läpimurtosäätiö on vuonna 2023 perustettu suomalainen urheilun tukisäätiö, jonka tarkoitus on mahdollistaa yhä useamman lupaavan suomalaisen nuoren urheilijan kansainvälinen läpimurto. Huippu-urheilun lisäksi säätiö tukee toimijoita, joiden tavoitteena on luoda suomalaisille lapsille yhdenvertaisia mahdollisuuksia liikuntaharrastukseen, ja sitä kautta oman elämänsä läpimurtoon. Säätiö jakaa apurahoja kerran vuodessa. Säätiön Lasten ja nuorten liikunnan apuraha on suunnattu toimijoille, jotka mahdollistavat lapsille ja nuorille yhdenvertaisia mahdollisuuksia liikuntaharrastukseen. Toiminnan tarkoituksena tulee olla liikuntaharrastuksen mahdollistaminen ilmaiseksi tai huomattavasti matalammin kustannuksin. Sosioekonomisesti heikomman aseman tai muun lapsesta riippumattoman tekijän ei tulisi olla esteenä lapsen liikuntaharrastukselle. Säätiön Huippu-urheilun apurahan tehtävä on mahdollistaa lupaaville suomalaisille yksilöurheilijoille edellytykset murtautua lajinsa kansainväliselle huipulle seuraavan viiden vuoden aikana. Yksi apurahan tärkeimpiä tavoitteita on kansainvälisyyden mahdollistaminen ja lisääminen valmentautumisessa. Säätiö tukee vuosittain erittäin motivoituneita, lajinsa lupaavimpia urheilijoita ammattilaisuuden ensimmäisinä vuosina, eli sinä kriittisenä kohtana, kun tukea ja sponsorirahaa on vaikeinta saada ilman arvokisamitaleita. Urheilijavalinnoissa arvioidaan esimerkiksi urheilijan kansallista ja kansainvälistä tasoa, potentiaalia murtautua lajin kansainväliselle huipulle, urheilijan motivaatiota ja oman urheilu-uran johtamista, tukiverkostojen ammattimaisuutta ja valmentautumisen suunnitelmallisuutta. Läpimurtosäätiö on Säätiöt ja rahastot ry:n jäsen. == Lähteet == == Aiheesta muualla == * Läpimurtosäätion kotisivu Luokka:Suomalaiset säätiöt
Google Chat

Google Chat on Googlen kehittämä viestintäohjelma. Se julkaistiin alun perin nimellä Hangouts Chat 9. maaliskuuta 2017, osana Google Hangouts -ohjelmaa. Nimi vaihtui Google Chatiksi koronapandemian aikaan 9. huhtikuuta 2020. Google Hangoutsin käyttäjät siirrettiin Chat ja Meet -palveluihin Hangoutsin lakkautuessa vuonna 2022. Google Chat oli alun perin tarkoitettu yrityskäyttöön sopivaksi versioksi Hangoutsista. Sen ominaisuuksiin kuuluvat muun muassa keskusteleminen chat-osiossa, tiedostojen välittäminen, tehtävien vastaanottaminen, kalenterin luominen ja dokumenttien näyttäminen yhdessä keskustelun kanssa. Kesäkuussa 2023 Google Chat ilmoitti parannelluista ominaisuuksista liittyen muun muassa viestien muokkaamiseen ja poistamiseen, linkittämiseen ja älylliseen vastaustyökaluun. == Lähteet == Luokka:Googlen palvelut Luokka:Android-sovellukset Luokka:IOS-sovellukset Luokka:Pikaviestintäohjelmat Luokka:Vuoden 2017 ohjelmistot
Martti (kirjaintyyppi)

Martti on Suomen evankelis-luterilaisen kirkon käyttämä kirjaintyyppi. Kirjaintyyppi otettiin käyttöön vuonna 2011 ja sitä pyritään käyttämään kaikessa kirkon omassa viestinnässä. Tomi Haaparanta suunnitteli kirjaintyypin Carter Sans -kirjaintyypin pohjalta ja Kirkkohallitus hyväksyi Martin vuonna 2011. Kirjaintyypille omalaatuinen piirre on, että sillä on oma kirjain myös ristille. ==Lähteet== Luokka:Kirjaintyypit Luokka:Suomen evankelis- luterilaisen kirkon viestintä
Santiago (1729)

Santiago oli Espanjan laivaston vuonna 1729 vesillelaskettu kaksikantinen 62-tykkinen San Luis -luokan linjalaiva. == Hankinta == Alus tilattiin Guarnizon telakalta. Alus laskettiin vesille vuonna 1729 ja otettiin palvelukseen 14. helmikuuta 1729.Winfield et al 2023 s. 177-178 == Palvelus == Alus saapui Reinan ja kahden polttolaivan kanssa Cádiziin päällikkönään José Alfonso Pizarro. Alus lähti 26. toukokuuta 1730 Cádizista Galician ja fregatti Fama Volanten kanssa Barcelonaan. Se lähti 17. lokakuuta 1731 Barcelonasta Marqués de Marin laivastossa Livornoon, missä alukselta laskettiin joukkoja maihin. Alus palasi joulukuussa Espanjaan. Alus lähti Cádizista Lezon alaisuudessa Real Familian, Lanfrancon, San Carloksen, San Franciscon ja fregatti Victoria Galeran kanssa Genovaan, mistä ne noutivat 2 miljoonaa pesoa San Jorge's Bankista. Vuonna 1732 aluksen kotisatamana oli Alicante, mistä se lähti 18. kesäkuuta 1732 Cornejon laivastossa Oraniin. Alukselta laskettiin 29. kesäkuuta maihin joukkoja. Elokuussa se palasi Alicanteen 120 rahtialusta suojanneen Lezon laivueen mukaan Oranista. Alus saapui 2. syyskuuta Lezon neljän linjalaivan , kahden fregatin ja kahden mörssärialuksen muodostamassa laivueessa Cádiziin, mistä se jatkoi 9. lokakuuta San Isidron ja viestialus San Diegon kanssa Ferroliin. Ne saapuivat 28. lokakuuta Ferroliin. Tammikuussa 1733 alus palautettiin Ferrolissa palvelukseen. Se lähti 14. kesäkuuta 1733 Ferrolista Cornejon laivastossa Cádiziin. Laivastoon kuuluivat Santiagon lisäksi Santa Ana, San Isidro, Reina ja fregatti Hermione sekä viestialus San Diego. Alus liitettiin Clavijon laivastoon. Laivasto kuljetti 1733 Cádizista joukkoja Italiaan. Alus oli 16. lokakuuta 1733 laivaston mukana Alicantessa. Alus vaurioitui pahoin myrskyssä ollessaan Reggion laivueen mukana Lyoninlahdella tammikuussa 1734. Se saapui 28. tammikuuta laivueen mukana Cádiziin. Alus saapui 12. huhtikuuta 1734 Alicantesta rahavaroja kuljettaneen Aldereten laivueen mukana Cádiziin, missä se oli 14 linjalaivan kanssa toukokuussa. Elokuussa 1734 alus palautettiin palvelukseen Cádizissa, mistä se lähti 29. syyskuuta Santa Teresan kanssa Ferroliin. Lokakuussa ne siirrettiin Ferrolissa reserviin. Vuonna 1735 alus oli huollettavana Ferrolissa La Grañan telakalla. Se oli 1737 edelleen Ferrolissa. Alus lähti 31. lokakuuta 1740 Ferrolista Torresin laivueessa Havannaan, missä se oli 1741-1744 Torresin laivueessa. Alus romutettiin 1745 Havannassa. == Lähteet == * === Viitteet === Luokka:San Luis -luokan linjalaivat
Työikäinen

Työikäinen väestö tarkoittaa yleensä 15–64- tai 15–74-vuotiaita ihmisiä. Tilastokeskus määrittelee työikäiseksi väestöksi 15–74-vuotiaat. Kansainvälisissä vertailuissa kuitenkin työikäisiksi lasketaan yleensä vain 15–64-vuotiaat. ==Katso myös== *Työvoima *Osallistumisaste ==Lähteet== Luokka:Työ
Luvsannamsrain Oyun-Erdene

Luvsannamsrain Oyun-Erdene (; s. 1980 Ulan Bator) on mongolialainen kansanpuolueen poliitikko, joka on toiminut maansa pääministerinä tammikuusta 2021. Oyun-Erdene opiskeli julkishallintoa Harvardin yliopistossa, ja hänet valittiin ensimmäistä kertaa Mongolian parlamenttiin vuonna 2016. Astuessaan virkaan hän asetti tavoitteeksi, että maan bruttokansantuote henkeä kohti kymmenkertaistuisi vuoteen 2050 mennessä. Hänen virkakauttaan ovat vaikeuttaneet koronaviruspandemia ja Venäjän hyökkäys Ukrainaan, jotka ovat vähentäneet turistien määrää, vauhdittaneet inflaatiota ja nostaneet tärkeiden tuontiraaka-aineiden hintoja. Oyun-Erdene on pyrkinyt tiivistämään Mongolian kansainvälisiä yhteyksiä niin sanotulla "kolmannen naapurin" politiikalla. ==Lähteet== ==Aiheesta muualla== * CV Mongolian parlamentin verkkosivuilla Luokka:Mongolian pääministerit Luokka:Vuonna 1980 syntyneet Luokka:Elävät henkilöt
Vuonisjärvi (järvi)

Vuonisjärvi on Vuoksen vesistöön kuuluva keskikokoinen järvi Lieksassa, parikymmentä kilometriä Lieksan keskustasta eteläkaakkoon, Pielisen itäpuolella. Vuonislahden kylään järveltä on linnuntietä noin viisi kilometriä länsiluoteeseen. Järvi on matalahko, ja sen rannat ovat ruohottuneet. Pisimmillään se on 1,5 kilometriä luode-kaakko-suunnassa ja leveimmillään runsas kilometri koillinen-lounas-suunnassa. Järven ympäristössä on sekä vakinaista että kesäasutusta. Laskujoki Ruunapuro lähtee järven luoteiskolkasta. Lounaassa on kapea Pitkälahti, länsirannan tuntumassa puolestaan pieni saari Katinhäntä. == Lähteet == Luokka:Lieksan järvet Luokka:Pielisen reitin valuma-alue
Matěj Kovář

Matěj Kovář (s. 17. toukokuuta 2000) on tšekkiläinen jalkapalloilija, pelipaikaltaan maalivahti. Hän edustaa Saksan Bundesliigassa Bayer Leverkusenia. Hän pelasi Tšekin A-maajoukkueessa ensimmäisen kerran maaliskuussa 2024. Kovář pelasi kotimaassaan 1. FC Slováckon junioreissa ja siirtyi Englantiin Manchester Unitediin vuonna 2018. Manchesterissa hän pelasi vain juniori- ja reservijoukkueissa. Hän aloitti liigauransa lainasopimuksilla Englannin ykkösliigassa Swindon Townissa kauden 2020–2021 alkupuoliskolla ja Burton Albionissa kauden 2021–2022 jälkipuoliskolla. Kauden 2022–2023 hän oli lainalla kotimaassaan Sparta Prahan joukkueessa. Hän pelasi 28 Tšekin liigan ottelua ja voitti mestaruuden. Kovář siirtyi elokuussa 2023 saksalaisseura Bayer Leverkuseniin. Hän oli kauden 2023–2024 Bundesliigassa Lukas Hradeckýn varamaalivahti ja pelasi vain yhden liigaottelun tammikuussa Borussia Mönchengladbachia vastaan. Saksan cupissa Kovář pelasi neljä ottelua mutta oli loppuottelussa vaihdossa. Leverkusen voitti sekä liiga- että cupmestaruuden. Eurooppa-liigassa Kovář pelasi 12 ottelua, yhtä alkulohko-ottelua lukuun ottamatta Leverkusenin kaikki ottelut. Joukkue ylsi loppuotteluun, jonka se hävisi italialaisseura Atalantalle 0–3. Kovář pelasi Tšekin nuorisomaajoukkueissa alle 18-vuotiaista alle 21-vuotiaisiin yhteensä kolmattakymmentä ottelua. Hän pelasi Tšekin A-maajoukkueessa ensimmäisen kerran maaliskuussa 2024 ystävyysottelussa Armeniaa vastaan ja toisen kerran kesäkuussa 2024 ystävyysottelussa Maltaa vastaan. EM–kilpailuissa 2024 hän pääsi kentälle Turkkia vastaan pelatun viimeisen alkulohko-ottelun 55. peliminuutilla ykkösmaalivahti Jindřich Staněkin loukkaannuttua. Syys- marraskuussa 2024 Kovář pelasi Tšekin kaikki kuusi Kansojen liigan ottelua. == Lähteet == Luokka:Tšekkiläiset jalkapallomaalivahdit Luokka:Vuonna 2000 syntyneet Luokka:Elävät henkilöt
Karbatsoli

Karbatsoli (C12H9N) on heterosyklinen ja aromaattinen orgaaninen yhdiste. Yhdistettä voidaan käyttää muiden yhdisteiden synteeseissä. ==Ominaisuudet, valmistus ja käyttö== Huoneenlämpötilassa karbatsoli on väritöntä kiteistä ainetta. Se fluoresoi voimakkaasti ultraviolettisäteilyn vaikutuksesta. Yhdiste on käytännöllisesti katsoen veteen liukenematonta. Karbatsoli liukenee asetoniin tai pyridiiniin ja niukemmin etanoliin, dietyylieetteriin, kloorattuihin hiilivetyihin tai bentseeniin. Aine on hyvin heikosti emäksistä. Karbatsoli reagoi elektrofiilisella aromaattisella substituutiolla useimmiten 3-, tai 6-asemiin, mutta voimakkaasti kuumennettaessa reaktio voi tapahtua näiden lisäksi myös 1- tai 8-asemiin. Karbatsolia esiintyy kivihiilitervassa, josta sitä eristetään uuttamalla ja atseotrooppisella tislauksella tai sulakiteyttämällä. Synteettisesti sitä voidaan valmistaa pelkistämällä 2-nitrobifenyyliä tai kuumentamalla difenyyliamiinia, 2,2'-diaminobifenyyliä tai fenyylisykloheksyylihydratsonia väkevien happojen läsnä ollessa. Suurin osa käytetystä karbatsolista eristetään kivihiilitervasta. Karbatsolia käytetään esimerkiksi värien, lääkeaineiden, maatalouskemikaalien, kumikemikaalien, polymeerien ja polymeerien lähtöaineiden synteeseissä. Sitä käytetään myös UV-herkistimenä valokuvauslevyissä. == Lähteet == Luokka:Aromaattiset yhdisteet Luokka:Heterosykliset yhdisteet
Freikonservative Partei

Freikonservative Partei oli maltillis-vanhoillinen puolue Preussin maapäivillä. Se käytti Saksan valtiopäivillä nimeä Saksalainen valtakunnanpuolue (Deutsche Reichspartei). Puolue syntyi vuoden 1866 sodan jälkeen ja oli varsinainen hallituspuolue, joka kannatti Otto von Bismarckin politiikkaa ja jonka keskuudesta Bismarck otti avustajansa. Vuonna 1917 sillä oli Preussin maapäivillä 54 ja Saksan valtiopäivillä 12 edustajaa.Vapaakonservatiivinen puolue, Tietosanakirja. Osa 10, palsta 653. Tietosanakirja-osakeyhtiö 1919 ==Lähteet== ==Aiheesta muualla== Luokka:Saksan puolueet Luokka:Saksan poliittinen historia
Deutsche Reichspartei

Deutsche Reichspartei tarkoittaa ainakin seuraavia: * Deutsche Reichspartei, äärioikeistolainen puolue Saksan liittotasavallassa vuosina 1950–1965 * Freikonservative Partein nimi Saksan valtiopäivillä
Mari-Kaisa Brander

Mari-Kaisa Brander (s. 1974) on suomalainen viestintäpäällikkö ja toimittaja. Hän aloitti tasavallan presidentin kanslian viestintäpäällikkönä 1. maaliskuuta 2024. Aiemmin Brander työskenteli vuosina 2019–2023 opetus- ja kulttuuriministeriön viestintäjohtajana. == Ura == Brander valmistui yhteiskuntatieteiden maisteriksi Tampereen yliopistosta vuonna 1999. Hän työskenteli Ylellä uutistoimittajana vuosina 2000–2006. Brander työskenteli CGI Suomi Oy:llä viestintäasiantuntijana vuosina 2006–2008. Vuosina 2008–2012 Brander työskenteli A-lehtien toimitussihteerinä ja -päällikkönä. Hän toimi vuosina 2012–2014 ulkomaankauppa- ja eurooppaministeri Alexander Stubbin lehdistöavustajana, kunnes aloitti valtioneuvoston kanslian viestintäpäällikkönä elokuussa 2014. Brander aloitti elokuussa 2019 opetus- ja kulttuuriministeriön viestintäjohtajana. Brander aloitti syyskuussa 2023 vuoden 2024 presidentinvaalin alla presidenttiehdokas Alexander Stubbin vaalikampanjan viestintävastaavana. Stubb voitti vaalit ja helmikuussa 2024 Branderin ilmoitettiin aloittavan tasavallan presidentin kanslian viestintäpäällikkönä. == Lähteet == Luokka:Suomalaiset toimittajat Luokka:Suomalaiset virkamiehet Luokka:Vuonna 1974 syntyneet Luokka:Elävät henkilöt
Soinin kirkonkylä

Soinin kirkonkylä on taajama, joka on Soinin kunnan hallinnollinen keskus. Vuoden 2022 lopussa taajamassa oli 939 asukasta. Taajaman pinta-ala oli 3,97 neliökilometriä, joten väestötiheys oli 236,5 asukasta neliökilometrillä. == Lähteet == Luokka:Soini Luokka:Suomen kuntakeskukset Luokka:Etelä-Pohjanmaan maakunnan taajamat
Vapaudenpuu

Vapaudenpuut () olivat puita, joita Ranskan suuren vallankumouksen aikana istutettiin kaikkialle Ranskaan jälleen saavutetun vapauden vertauskuviksi. Jo vähän aikaisemmin oli tällaisia puita istutettu Amerikassa vapaussodan aikana. Pariisissa sanotaan ensimmäisen vapaudenpuun tulleen istutetuksi 1790, ja ennen pitkää oli jokaisella Ranskan kylällä vapaudenpuunsa, jonka juurella pidettiin isänmaallisia puheita, tanssittiin carmagnolea ja laulettiin ça ira -laulua. Vapaudenpuut olivat tavallisesti tammia tai poppeleita, ja niiden latvassa riippui vapaudenlakki. Vuosien 1830 ja 1848 vallankumouksissa ne tulivat jälleen vähäksi aikaa muotiin.Vapaudenpuut, Tietosanakirja. Osa 10, palsta 659–660. Tietosanakirja-osakeyhtiö 1919 ==Lähteet== ==Aiheesta muualla== Luokka:Ranskan suuri vallankumous
Pierrick Dubé

Pierrick Dubé (s. 7. tammikuuta 2001 Lyon, Ranska) on kanadan-ranskalainen jääkiekkoilija, joka edustaa NHL-organisaatio Washington Capitalsia. Hän pelaa enimmäkseen AHL-seura Hershey Bearsissa. Dubélla on Ranskan kansalaisuuden lisäksi myös Kanadan kansalaisuus. Hän on pelannut Ranskan nuorten jääkiekkomaajoukkueessa ja myös Ranskan miesten maajoukkueessa. == Muuta == Dubé syntyi Lyonissa, kun hänen kanadalaissyntyinen isänsä Roger pelasi jääkiekkoa ammattilaisena Ranskassa. Dubé muutti perheensä tuella Kanadaan 14-vuotiaana jatkaakseen jääkiekkokehitystään. == Lähteet == Luokka:Ranskalaiset jääkiekkoilijat Luokka:Washington Capitalsin pelaajat Luokka:Vuonna 2001 syntyneet Luokka:Elävät henkilöt
Ça ira

Ça ira () on vallankumouslaulu Ranskan suuren vallankumouksen ajoilta. Laulun kertosäe kuuluu: ”Ah ça ira, ça ira, ça ira ! Les aristocrates à la lanterne.” (Käy päinsä, kyllä käy päinsä! Ylimykset hirteen!). Sävelmä on alun perin peräisin eräästä kuningatar Marie Antoinetten mielilaulusta.Ça ira, Tietosanakirja. Osa 1, palsta 1428. Tietosanakirja-osakeyhtiö 1909 Metalliyhtye Gojira ja oopperalaulaja Marina Viotti esittivät kappaleesta version vuonna 2024 Ranskan olympialaisten avajaisissa. Kappaleen versio on tehty yhteistyössä Victor le Masnen kanssa. ==Lähteet== ==Aiheesta muualla== Luokka:Ranskan suuri vallankumous Luokka:Poliittiset laulut
Töpökilvikki

Töpökilvikki (Ceratinella brevis) on riippuhämähäkkien heimoon Linyphiidae kuuluva pienikokoinen laji. Sen takaruumiin päällä on suojaava kilpi (scutum). Koiraan pituus on 1.6-1.8 mm ja naaraan 1.8-2 mm. Hämähäkkien pituus mitataan ilman jalkoja. == Viitteet == == Aiheesta muualla == * Laji.fi: Ceratinella brevis * UniProt: Taxonomy - Ceratinella brevis * Global Biodiversity Information Facility (GBIF): Ceratinella brevis Luokka:Riippuhämähäkit
Mikko Metsola

Mikko Metsola (16. elokuuta 1868 Kisko – 27. helmikuuta 1934 Helsinki) oli suomalainen kansakoulunopettaja, kunnallisneuvos ja SOK:n hallintoneuvoston puheenjohtaja.Kuolinilmoitus, Helsingin Sanomat, 28.02.1934, nro 57, s. 1, Kansalliskirjaston digitaaliset aineistotKuolleita, Helsingin Sanomat, 28.02.1934, nro 57, s. 3, Kansalliskirjaston digitaaliset aineistotKunnallisneuvos Mikko Metsola kuollut, Aamulehti, 28.02.1934, nro 57, s. 2, Kansalliskirjaston digitaaliset aineistot Mikko Metsola valmistui kansakoulunopettajaksi 1893 ja hän oli sitten opettajana Kärkölässä ja vuodesta 1897 Auran asemanseudun koululla. Opettajana Metsola toimi vuoteen 1926 saakka. Metsola oli SOK:n ja YOL:n hallintoneuvoston jäsenenä vuodesta 1915, varapuheenjohtajana 1918–1926 ja puheenjohtajana vuodesta 1927. Metsola oli lisäksi Valion hallintoneuvoston jäsenenä vuodesta 1927, Eläkelaitos Elonvaran hallintoneuvoston jäsenenä 1919–1921, Vakuutusyhtiö Tulenvaran hallintoneuvoston jäsenenä vuodesta 1920 ja Vakuutuslaitos Oman hallintoneuvoston jäsenenä vuodesta 1932. Lisäksi Metsola oli Hankkijan Turun konttorin piirineuvoston puheenjohtajana vuodesta 1915 ja Turun osuuskauppapiirin piiritoimikunnan jäsenenä vuodesta 1915. Hän oli Salon seudun osuuskaupan toimitusjohtajana 1918–1919, Maapohjan hallintoneuvosto]]n jäsenenä vuodesta 1921 ja hallintoneuvoston puheenjohtajana vuodesta 1929, Auran osuusmeijerin isännöitsijänä vuodesta 1907 ja Lounais-Suomen Meijeriliiton toimikunnan puheenjohtajana 1902–1912. Hän oli Auran kunnanvaltuuston puheenjohtajana useita vuosia ja vuosina 1922–1932 hän oli Länsi-Suomen Osakepankin Auran asioimiston hoitajana. Metsola sai kunnallisneuvoksen arvon 1928. == Lähteet == Luokka:Suomalaiset opettajat Luokka:Suomalaiset osuustoimintaliikkeen vaikuttajat Luokka:Auran kunnanvaltuutetut Luokka:Vuonna 1868 syntyneet Luokka:Vuonna 1934 kuolleet